**Pozdravljeni, šestarji ☺.**

Pošiljava vam zadolžitve pri predmetu Naravoslovje 6 za teden od 6.4. do 10.4.2020. Čaka vas prepis učne snovi o prsti v zvezek in preris sheme sestave prsti. Za lažje razumevanje si preberite učno snov v učbeniku na straneh 33 in 34 (če želiš, si lahko pomagaš tudi z e-učbenikom Naravoslovje 6). V nadaljevanju boste svoje znanje o prsti poglobili z reševanjem rubrike *˝Razmisli in odgovori˝* v učbeniku Aktivno v naravoslovje 1 na strani 35, kjer ne potrebujete prepisovati vprašanj, morate pa odgovoriti s celimi stavki, da bodo odgovori smiselni in razumljivi tudi, ko jih boste naslednjič prebrali brez vprašanj.

Za drugo učno uro v tem tednu sva vam pripravili 3 možne poskuse, izmed katerih si vsak izbere enega in ga naredi. Ta poskus tudi skicirate, pri čemer si pomagate z učbenikom Aktivno v naravoslovje 1 ali e-učbenikom Naravoslovje 6 (<https://eucbeniki.sio.si/nar6/index.html>).

Ker naju zelo zanima, kako poteka vaše delo v povezavi z naravoslovjem doma in v kolikšni meri se temu posvetite, bi želeli, da nama na elektronska naslova pošljete fotografijo vaših zapisov v zvezek, ki ste jih zapisali v tem tednu. Učenci 6.a,b in c pošiljate fotografije na elektronski naslov Ide Robek ([ida.robek@8talcev.si](mailto:ida.robek@8talcev.si)), učenci 6.d pa na elektronski naslov Klare Kranjc ([klara.kranjc@8talcev.si](mailto:klara.kranjc@8talcev.si)).

Če imate kakršnokoli vprašanje ali vam karkoli v zvezi z naravoslovjem povzroča težave, nama lahko brez slabe vesti pošljete elektronsko sporočilo in bomo težave skupaj rešili.

Ostanite zdravi in uživajte v lepih pomladnih dneh,

Ida Robek in Klara Kranjc

**PRST** U, str. 33-35

**1.** Nastanek prsti se začne s preperevanjem kamnin.

**PREPEREVANJE KAMNIN**

**VPLIV ŽIVE NARAVE VPLIV NEŽIVE NARAVE**

- mahovi - temperatura

- lišaji - padavine


- glive - zmrzovanje

- alge - veter

- mikroorganizmi

**2. SESTAVA PRSTI:**

*(preriši spodnjo shemo sestave prsti in dopiši dele)*

 stelja/opad

humus (mineralne snovi, voda, zrak)

prst

prst in matična kamnina

matična kamnina

**3. VRSTE PRSTI:**

* vrsta prsti so odvisna od vrste kamnine, iz katere je nastala
* prsti se razlikujejo po barvi, zrnatosti, zračnosti in prepustnosti za vodo
* *črna in temno rjava prst* 🡪 vsebujeta več humusa
* *peščena prst* 🡪 večji kosi kamnin, med katerimi je veliko zraka
* *glinena prst* 🡪 drobni delci, med katerimi je malo zraka, zadržuje vodo in je zlepljena, trda

**4. RAZMISLI IN ODGOVORI**

V učbeniku Aktivno v naravoslovje 1 je na strani 35 rubrika *˝Razmisli in odgovori˝* za poglobitev znanja o prsti. Razmisli in odgovori na vprašanja v rubriki. Vprašanj ni potrebno prepisovati, odgovarjaj pa s celimi stavki, da bo tvoj odgovor smiseln in razumljiv tudi, ko ga boš naslednjič prebral brez vprašanj.

**5. NAREDI POSKUS**

Tvoja naloga za 2. uro v tem tednu je, da narediš poskus, povezan s prstjo. Sam si lahko izbereš, katerega izmed spodnjih naštetih boš naredil.

Možnosti poskusov:

* poskus iz učbenika Aktivno v naravoslovje 1 na strani 35
* poskus iz e-učbenika Naravoslovje 6 na strani 42 – **brez 4. točke** (povezava do poskusa: <https://eucbeniki.sio.si/nar6/1201/index3.html> )
* poskus iz e-učbenika Naravoslovje 6 na strani 43 (povezava do poskusa: <https://eucbeniki.sio.si/nar6/1201/index4.html> )

Pod točko 5. NAREDI POSKUS nariši skico poskusa (pomagaj si

S skicami v učbeniku Aktivno v naravoslovje 1 in v e-učbeniku  
Naravoslovje 6).